
NR. CT2019-003778 /25.11.2019

REFERAT DE APROBARE A PROIECTULUI DE HOTĂRÂRE
privind aprobarea operaţiunii de dezlipire a terenului cu suprafaţa de 2116 mp. înscris în CF nr.426744 Timişoara în trei loturi,  Lotul 1 cu nr. cadastral nou 449228 cu suprafaţa 822 mp. Lotul 2 cu nr. cadastral nou 449229 cu suprafaţa de 62 mp., şi Lotul 3 cu nr. cadastral 449230 cu suprafaţa 1232 mp. trecerea  lotului 2 din Domeniul Public al Municipiului Timişoara în Domeniul Privat al Municipiului Timişoara şi  instituirea unui drept de servitute de trecere auto, cu piciorul şi pentru utilităţi asupra Lotului 2 în favoarea proprietarilor terenului cu nr. cad, 447053 înscris în CF nr. 447053 Timişoara-Fundaţia pentru Cultură şi Învăţământ Ioan Slavici. 

1. Descrierea situaţiei actuale 
	Imobilele care fac obiectul operațiunii de dezlipire, alipire şi instituire servitute de trecere, aparțin intravilanului   Municipiul Timişoara, fiind situate în Calea Şagului str. Arhitect Duiliu Marcu, identificate prin documentația cadastrală întocmită de TOPO GIS EXPLORE S.R.L.
 	Identificarea limitei de proprietate a fost realizată de către TOPO GIS EXPLORE S.R.L. pe baza măsurătorilor topografice.
	
2. Schimbări preconizate şi rezultate aşteptate
	Scopul prezentei documentaţii este operațiunea de dezlipire a terenului cu suprafaţa de 2116 mp. înscris în CF nr.426744 Timişoara în trei loturi,  Lotul 1 cu nr. cadastral nou 449228 cu suprafaţa 822 mp. Lotul 2 cu nr. cadastral nou 449229 cu suprafaţa de 62 mp., şi Lotul 3 cu nr. cadastral 449230 cu suprafaţa 1232 mp. şi  instituirea unui drept de servitute de trecere auto, cu piciorul şi pentru utilităţi asupra Lotului 2 în favoarea proprietarilor terenului cu nr. cad, 447053 înscris în CF nr. 447053 Timişoara-Fundaţia pentru Cultură şi Învăţământ Ioan Slavici  aşa cum a fost aprobată prin  C.U. nr. 3209/14.11.2019 eliberat de Primăria Municipiului Timişoara, în urma acestor operaţiuni asigurându-se accesul  la imobilul Centru de Afaceri, Cercetare, Învăţământ şi Cultură şi Spaţii Comerciale la parter în două corpuri  .
           Prin această operaţiune se va asigura accesul la Centrul de Afaceri, Cercetare, Învăţământ, Cultură şi Spaţii Comerciale la Parter, acces solicitat de Comisia de Circulaţie din cadrul Primăriei Municipiului Timişoara ca urmare a Planului Urbanistic Zonal aprobat cu H.C.L. nr. 28/29.01.2019.    
           Precizăm că pentru a crea accesul este necesar ca terenul care a fost trecut în domeniul public în anul 2010 să fie dezmembrat în trei loturi, pe lotul 2 cu suprafaţa de 62 mp. urmând să se instituie dreptul de Servitute de Trecere pentru care Municipiul Timişoara va  încasa o taxă de nefolosinţă care se va face venit la bugetul local. De asemenea precizăm că dezmembrarea în cele trei loturi nu afectează Lotul 1 şi Lotul 3. 
           Menţionăm că imobilul Lot 2 în speţă nu este de natura domeniului public, acesta fiind un teren în intravilanul municipiului cu dimensiuni reduse care nu este construibil, dar prin accesul nou creat se va asigura accesul şi la Lotul 1 şi Lotul 3 terenuri construibile.

3. Alte informaţii
	Se va lua în considerare documentaţia întocmită de TOPO GIS EXPLORE S.R.L. avizată la OCPI conform Referatului de admitere, cu nr. 229234/30.10.2019.

4. Concluzii
	Având în vedere cele prezentate mai sus, considerăm necesară şi oportună aprobarea operaţiunilor de dezlipire, alipire şi instituire servitute de trecere  pe terenurile menţionate.

